Ragnar Ulstein

**Ragnar Leif Ulstein** (1920 - 2019) var en norsk journalist, sakprosaforfatter og statsstipendiat, kjent for flere bøker om norsk deltagelse i andre verdenskrig. Under krigen var han løytnant i Kompani Linge. 

## Liv og virke
Ulstein var bondesønn og ble født i Ulstein på Sunnmøre i 1920 og tok artium i 1940. 
Ulstein forlot Norge ombord på MB «Ulstein» 16. juni 1941 og ankom Shetland 24. juni. Han deltok med Kompani Linge under landgangen i Reine i desember 1941. I september 1943 deltok han sammen med Harald Svindseth og Nils Fjeld i operasjon Vestige I, en sabotasjeaksjon mot et forsynings- og troppeskip i Nord-Gulen, utenfor Svelgen, der det lå til ankers for natten, beskyttet av en torpedojager. To limpetladninger ble festet på skipet som het «Hartmut». Ladningene skulle ha gått av ett døgn senere, men eksploderte etter tre kvarter. Synkeferdig klarte skipet å nå inn til en sandstrand, hvor det ble liggende. Det viste seg senere at det var en feil ved forsinkelsesordningen. 

Fra høsten 1944 ledet Ulstein oppbyggingen av hjemmestyrker Siskin i Sogn.

### Journalist og krigshistoriker
Hans militære karriere fortsatte etter krigen, først i Tysklandsbrigaden. Han var medforfatter av bokverket *Kompani Linge* (1948).

Ulsteins journalistkarriere startet i *[[Filmavisen]]* og fortsatte fra 1954 i *[[Bergens Tidende]]* og *[[Sunnmørsposten]]*. Som journalist fikk han Hirschfeldtprisen for sin innsats for krigsfanger og krigsinvalide.

Som krigshistoriker vil han særlig bli husket for verkene *Englandsfarten* (2. bind, 1965–67), *Svensketrafikken* (3. bind, 1974–77) og *Etterretningstjenesten i Norge 1940–45* (3. bind, 1989–92). For ham personlig var det kanskje like viktig å skrive den omfattende skildringen fra hjembygda: *Lagunen og stormen: Ulstein – bygd i Europa 1940–45* (1999). Han har skrevet flere bøker, også to romaner, og noen lokalhistoriske bøker om bank, avis og samferdsel.

## Utmerkelser

Ulstein ble for sin krigsinnsats tildelt St. Olavsmedaljen med to ekegrener, Deltagermedaljen, Haakon VIIs 70-årsmedalje og britiske Military Medal. For sitt arbeid etter krigen er han tildelt Kongens fortjenstmedalje i gull og Forsvarets hederskors. Ulstein er for deltakelsen i Tysklandsbrigaden tildelt Forsvarets medalje for internasjonale operasjoner og Tysklandsbrigadens veteranmedalje. Som mottaker av Military Medal var Ulstein trolig også kvalifisert for 1939-1945 Star, det er ikke kjent om han mottok denne.

I 2016 ble Ulstein tildelt Regjeringens minnemedalje for innsats under andre verdenskrig.

Ulstein ble statsstipendiat i 1972, og mottok senere Melsoms litteraturpris, Sunnmørsprisen og Ålesunds kunstnerpris. I 2016 ble det avduket en byste av ham i Ulsteinvik. Bysten ble laget av skulptør Ola Stavseng.

Regjeringen besluttet å ære Ulstein med begravelse på statens bekostning.

## Bibliografi
* : *Kompani Linge I og II* (sammen med Erling Jensen og Per Ratvik)
* : *Harpegjengen* (roman)
* : *Parade* (roman)
* –: *Englandsfarten*
** 1965: *Englandsfarten: I: Alarm i Ålesund*
** 1967: *Englandsfarten: II: Søkelys mot Bergen*
* : *Samarbeid om samferdsel: Møre og Romsdal fylkesbåtar 1920–1970*
* : *Pionertid: A/S Olivin 1948–1973*
* –: *Svensketrafikken*
** 1974: *Svensketrafikken: I; Flyktningar til Sverige 1940–43*
** : *Svensketrafikken: II; Flyktingar til Sverige 1943–45*
** 1977: *Svensketrafikken: III; Flyktngar frå Trøndelag og Nord-Norge*
* : *Småsamfunn i storkrig: Historia om Giske 1940–1945*
* : *By og land i 100 år: Sunnmørsposten 1882–1982*
* –: *Etterretningstjenesten i Norge 1940–45*
** 1989: *Etterretningstjenesten i Norge 1940–45: amatørenes år*
** : *Etterretningstjenesten i Norge 1940–45: Harde år*
** 1992: *Etterretningstjenesten i Norge 1940–45: Nettet strammes*
* : *Jødar på flukt*
* : *Lagunen og stormen: Ulstein, bygd i Europa 1940–45*

## Referanser


## Litteratur
* Sambok 44 referanser til Ragnar Ulstein
* 

## Eksterne lenker
* FRIHETSKJEMPEREN - Ragnar Ulstein i krig og fred, Forsvarets historiske filmarkiv (via YouTube)
* NRK Sogn og Fjordane fylkesleksikon: Ragnar Ulstein
* NRK Nett-TV (Ragnar Ulstein i en debatt på *[[Antenne Ti]]* i 1990)